  Анжелика Тихонова корреспондент 25-тӥ оштолэзе Кизнерын крезьгуро инструментъёсын шудӥсьёслэн «Зарни крезь» элькун вожвылъяськоназы вормисьёсты шараязы. Со сярысь Калык творчествоя элькун юртлэн пресс-службаез ивортӥз. Вожвылъяськонэ элькунысь 17 муниципал кылдытэтъёсысь 40 коллективъёс пыриськизы. Пиналъёс – заочной амалэн, быдэ вуымтэос но арлыдоос - «Зори Кизнера» лулчеберт юртлэн сцена вылаз Конкурсантъёслэсь быгатонлыкъёссэс вить номинациосын эскеризы: калык инструментъёсын шудӥсь оркестръёс, калык инструментъёсын шудӥсь ансамбльёс, пельтыса шудӥсь инструментъёсын оркестръёс, пельтыса шудӥсь инструментъёсын ансамбль но арганчиос. Нырысетӥ интыосты басьтӥзы: «Оркестр народных инструментов» номинациын (7-14 аресъемъёс пӧлын): I степенё диплом басьтӥзы: - «Ягодки» оркестр – Воткаысь 41 номеро нылпи сад (кивалтӥсьсы Алёна Митрофанова); - калык инструментъёсын шудонъя «Тремоло» образцовой оркестр – Ува ёросысь Узей-Тукляысь культура юрт (кивалтӥсьсы Ольга Конышева). «Ансамбль народных инструментов» номинациын (7-14 аресъемъёс пӧлын): I степенё лауреат луизы: - «Вавож крезьчи» ансамбль – Вавожысь искусствоосъя В. П. Винокуров нимо нылпи школа (кивалтӥсьсы Елена Вальд); - калык инструментъёсын шудонъя «Калейдоскоп» ансамбль – Алнашысь искусствоосъя нылпи школа (кивалтӥсьсы Елена Салтыкова); I степенё диплом басьтӥзы: - калык инструментъёсын шудонъя «Ӟардон» ансамбль – Юкаменск ёрос культура юртлэн Новоёлово гуртысь люкетэз (кивалтӥсьсы Виктор Кондратьев); - арганчиослэн «Кармыжские соловьи» калык ансамбльзы – Кизнер ёросысь Арвазь-Пельгаысь культура юрт (кивалтӥсьсы Геннадий Бускин). «Шудо арганэ» номинациын (7-14 аресъемъёс пӧлын): I степенё лауреат луиз: - Никита Катаев – Алнаш ёросысь техникумлэн лулчеберетъя центрез (кивалтӥсез Валерий Гоголев); I степенё диплом басьтӥз: - Василий Бурков – Вавожысь искусствоосъя В. П. Винокуров нимо нылпи школа (кивалтӥсез Елена Вальд). «Ансамбль народных инструментов» номинациын (15-55 аресъемъёс пӧлын): I степенё лауреатъёс луизы: - калык инструментъёсын шудонъя «Откровение» калык ансамбль – Кизнер ёрос культура юрт (кивалтӥсьсы Василий Медведев); - крезен шудӥсьёслэн «Лулгур» ансамбльзы – Можгаысь «Дубитель» культура юрт (кивалтӥсьсы Ирина Акборисова); - калык инструментъёсын шудонъя «Огпаръёс» коллектив – Алнаш ёросысь Асанысь лулчеберетъя центр (кивалтӥсьсы Алексей Даутов); I степенё дипломен пусйизы: - «Сюлэм куара» ансамблез – Пичи Пурга ёросысь Вуж Мӧнья культура юрт (кивалтӥсьсы Фаина Иванова); - арганчиослэсь «Шулдыр» арганчи» ансамбльзэс – Шаркан ёросысь Сосновкаысь культура юрт (кивалтӥсьсы Анатолий Шкляев). «Шуд арганэ» номинациын (15-55 аресъемъёс пӧлын): I степенё лауреат луизы: - Дарья Загумённова – Кизнер ёрос культура юрт; - Алексей Троицкий – Кизнер ёрос культура юрт; - Елена Вальд – Можга ёросысь Бадӟым Учаысь искусствоосъя нылпи школа; I степенё дипломен пусйизы: - Саубан Тютинэз – Балезино ёросысь лулчеберетъя но калык творчествоез азинтонъя центр. Вормисьёс пӧлы пыремъёслэн быдэс лыдметэнызы  тодматскыны луэ. Тодэ вайытом, вожвылъяськон «Культура» йӧскалык ӵектос улсын ортчиз но Удмуртиын Гуртлэн арезлы сӥземын вал. Тегъёс: Лулчеберет Кизнер Удмуртия йӧскалыклулчеберет крезьгур Гуртлэнарез  